Ligesom sin forgænger Kazimierz Sabbat havde han en baggrund i den polske spejderbevægelse. Efter at det østlige Polen blev besat af Sovjetunionen i 1939, var han medlem af organisationen "De grå rækker," og var kontaktperson mellem sin organisation og den polske undergrundshær. I juli 1940, blev han arresteret af det sovjetiske hemmelige politi, NKVD, og i februar 1941 blev han dømt til døden. Efter 100 dage blev dommen ændret til 10 års fængsel i Gulag Kolyma. I 1942 blev han benådet, efter at Josef Stalin besluttede at den polske hær i sovjetisk tjeneste havde brug for rekrutter. Han deltog i kampe i Italien, herunder i Slaget om Monte Cassino.